Ponovo među najboljima

 I ove školske godine učenici osmih razreda Osnovne škole ''Rivarela'' Novigrad sudjelovali su na natjecanju iz talijanskog jezika i nastavili niz iznimno uspješnih rezultata.

Nakon školskog natjecanja provedenog u siječnju učenice Tea Sain ( 8.b ) i Tina Sirotić ( 8.a) plasirale su se na županijsko natjecanje.

 Županijsko natjecanje održalo se u Osnovnoj školi „Mate Balota“ Buje krajem veljače. Učenica Tina Sirotić osvojila je prvo mjesto, a Tea Sain drugo mjesto.

 Obje su učenice bile pozvane na XXII. Državno natjecanje iz talijanskog, francuskog i španjolskog jezika održanog u Osnovnoj školi „Vladimir Nazor Topusko“ u **Topuskom** sredinom travnja**.** Na Državnom natjecanju iz talijanskoga jezika sudjelovalo je 17 učenika osnovnih škola.

Učenica Tea Sain osvojila je drugo mjesto, a Tina Sirotić četvrto mjesto čime su potvrdile odlično poznavanje talijanskog jezika. Njima i njihovoj mentorici profesorici Andrei Anić uručena su priznanja i vrijedne nagrade Talijanskoga instituta za kulturu.

Na prijemu kod gradonačelnika grada Novigrada, gospodina Antea Milosa

Gradonačelnik grada Novigrada, g. Anteo Milos upriličio je svečani prijem za nagrađene učenice i njihovu mentoricu kao i za Gaiu Fabris i mentoricu Andreu Milohanić. Gaia je krajem svibnja na Međunarodnom pijanističkom natjecanju u Tivtu osvojila prvu nagradu u svojoj kategoriji.